OpenLLM-France/wikimedia huggingface dataset:
# Strandquist

Strandquist és una població dels Estats Units a l'estat de Minnesota. Segons el cens del 2000 tenia 88 habitants.

## Demografia

Segons el cens del 2000, Strandquist tenia 88 habitants, 39 habitatges, i 23 famílies. La densitat de població era de 130,7 habitants per km².
Dels 39 habitatges en un 28,2% hi vivien nens de menys de 18 anys, en un 51,3% hi vivien parelles casades, en un 7,7% dones solteres, i en un 38,5% no eren unitats familiars. En el 33,3% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,9% tenia menys de 18 anys, un 3,4% entre 18 i 24, un 33% entre 25 i 44, un 22,7% de 45 a 60 i un 17% 65 anys o més.
L'edat mediana era de 38 anys. Per cada 100 dones de 18 o més anys hi havia 103 homes.
La renda mediana per habitatge era de 19.688 $ i la renda mediana per família de 24.375 $. Els homes tenien una renda mediana de 27.500 $ mentre que les dones 18.750 $. La renda per capita de la població era de 12.962 $. Entorn del 8,7% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strandquist». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Strandquist». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Stephen Bardo

Stephen Dean Bardo (Henderson, Kentucky, 5 d'abril de 1968) és un exjugador de bàsquet nord-americà. Amb 1,96 metres d'alçada, jugava en la posició de base.

## Carrera esportiva

Va jugar durant quatre temporades amb els Fighting Illini de la Universitat d'Illinois a Urbana-Champaign. Va ser triat en la quaranta-unena posició del Draft de l'NBA del 1990 pels Atlanta Hawks, tot i que finalment va jugar a la CBA. La temporada 1991-92 va fitxar com a agent lliure pels San Antonio Spurs, però únicament va arribar a jugar un minut en un partit, i va acabar la temporadanovament a la CBA. La temporada següent va fitxar pels Dallas Mavericks, sent tallat en el mes de gener, fet que el fa acabar la temporada a la lliga francesa.
A partir d'aquest moment va alternar les seves aparicions en equips de la CBA amb equips europeus, com el Fabriano Basket italià, i el Joventut de Badalona de la lliga ACB, la temporada 1994-95, on va aconseguir 10,7 punts i 3,5 rebots de mitjana. El 1995 va fitxar pels Detroit Pistons. Va acabar la seva carrera jugant 4 temporades al Toshiba Brave Thunders de la lliga japonesa.

## Referències

* ↑ Stephen Bardo jugador a l'ACB
# Sèrbia de Nedić

La Sèrbia de Nedić (en serbi: Nedićeva Srbija, ciríl·lic: Недићева Србија), també coneguda com a Govern de Salvament Nacional, va ser el nom amb què es va conèixer l'estat serbi sota l'ocupació militar de l'Alemanya nazi, durant la Segona Guerra Mundial i després de la invasió de Iugoslàvia.

## Administració

L'estat va ser encapçalat pel general serbi Milan Nedić, sota el comandament militar alemany i amb el nom oficial de Vlada Nacionalnog Spasa (Влада Националног Спаса, o Govern de Salvament Nacional), entre 1941 i 1944. Geogràficament, el nou govern administrava un territori format per la part central de Sèrbia, el sector nord de Kosovo (al voltant de la regió de Mitrovica, i la regió autònoma de Banat, que es va mantenir sota el comandament de la minoria ètnica alemanya que hi residia.
Incapaç d'oposar-se a les ordres alemanyes, el general Nedić va permetre l'existència de camps de concentració al seu territori.

## Dissolució

Amb el suport de l'Exèrcit Roig, els partisans iugoslaus van acabar amb el govern de Nedić al maig de 1944. Els líders serbis col·laboracionistes van fugir a Eslovènia fins al final de la guerra, essent molt d'ells capturats i executats.

## Llegat

L'any 1941, després de la invasió alemanya de Iugoslàvia, els soldats alemanys van prendre el control de Ràdio Belgrad. Ràpidament, van posar en antena la cançó Lili Marleen, que esdevindria amb el temps una cançó força popular a nivell internacional. La cançó ha estat traduïda a diverses llengües, esdevenint en alguns països una marxa militar, una cançó pels soldats o, fins i tot, una cançó esportiva durant els entrenaments militars.
D'altra banda, l'any 2008 el Partit Liberal de Sèrbia, que no tenia ja llavors representació parlamentària, va llançar una proposta de llei per rehabilitar la figura del general Milan Nedić. Aquesta proposta no va rebre el suport de cap altre partit polític, i fou durament criticada per la comunitat jueva de Sèrbia.
* 1941
* 1941-1944

## Referències

* ↑ «Qui es Lili Marleen?» (en espanyol). Deutsche Welle 09.12.2005, 2005.
# Sèrbia i Montenegro al Festival de la Cançó d'Eurovisió Júnior

Sèrbia i Montenegro va ser un dels països que va debutar al Festival de la Cançó d'Eurovisió Júnior en 2005.
Sèrbia i Montenegro va participar en el Festival d'Eurovisió Júnior només una vegada durant la seva existència. Va ser en 2005 amb Filip Vučić, qui va representar el país amb "Ljubav Pa Fudbal".
Després de la dissolució del país en 2006, Sèrbia va continuar participant en el concurs des de l'any següent, en 2006, mentre que Montenegro va debutar com a nació independent en 2014.

## Història

Abans de 2005, Sèrbia i Montenegro havia emès el concurs de 2003. El 2 d'agost de 2005, es va anunciar que Sèrbia i Montenegro havien de debutar al Festival de la Cançó d'Eurovisió Junior 2005, a l'Ethias Arena de Hasselt, Bèlgica el 26 de novembre de 2005. Les emissores nacionals Radio Television of Sèrbia (RTS) i Radio Televizija Crne Gore (RTCG), que són membres de la Unió Europea de Radiodifusió (EBU) van ser responsables de la seva participació debut en el que seria l'única vegada que van competir com a nació al Festival de la Cançó d'Eurovisió Junior, abans del referèndum d'independència de Montenegro el 2006.
Després de la dissolució de Sèrbia i Montenegro, tots dos van competir al Festival de la Cançó d'Eurovisió Júnior com Sèrbia al Festival de la Cançó d'Eurovisió Júnior de 2006, i Montenegro al Festival de la Cançó d'Eurovisió Júnior de 2014. Neustrašivi učitelji stranih jezika va passar a ser el primer participant de Sèrbia el 2006 com a nació independent, mentre que el duo infantil Maša Vujadinović i Lejla Vulić van representar Montenegro el 2014.

## Participacions

Llegenda
| Any | Seu | Artista | Cançó | Lloc | Punts |
| 2005 | Hasselt | Filip Vučić | «Ljubav pa fudbal» | 13 | 29 |

## Referències

* ↑ «Serbia & Montenegro, Lithuania and Ukraine join in Hasselt». ESCToday, 02-08-2005. [Consulta: 31 agost 2016].
* ↑ «Junior Eurovision Songcontes 2005, Hasselt, Belgium - all important information at one place». ESC Kaz. [Consulta: 31 agost 2016].
* ↑ «Junior Eurovision Song Contest: Serbia». European Broadcasting Union. [Consulta: 31 agost 2016].
* ↑ «Montenegro joins Junior Eurovision!». European Broadcasting Union, 18-07-2014. [Consulta: 31 agost 2016].
# Sundini

Sundini és un estret natural de les illes Fèroe que separa les illes de Streymoy i Eysturoy. Sundini és el plural de sund, que significa "estret" en feroès.
La regió a banda i banda del Sundini s'ha anomenat tradicionalment Sundalagið, i coincideix parcialment amb el nord de l'actual terme municipal de Sunda.
El Sundini té una llargada de 40 km. Kollafjørður (oest) i Morskranes (est) són les poblacions que limiten l'estret de Sundini pel sud; en aquest punt es converteix en el Tangafjørður. Tjørnuvík (oest) i Eiði (est) són els pobles que el limiten pel nord, on l'estret es troba amb l'Atlàntic
El Sundini és conegut per les seves fortes corrents marines, que li han donat nom a l'illa de Streymoy (illa dels corrents). El punt més estret és anomenat Streymin (el corrent) i es troba al poble de Oyrarbakki; aquí s'hi va construir el 1973 el pont de Streymin, de 220 m de longitud.

## Referències

* 1 2 3 «Sundini» (en danès). Den Store Danske. [Consulta: 15 gener 2019].
* ↑ «Hátíðarhalda brúnna um Streymin» (en feroès). in.fo, 07-09-2013. Arxivat de l'original el 2020-05-31. [Consulta: 15 gener 2019].

## Vegeu també

* Llista de fiords de les Illes Fèroe
# Souleymane Camara

Souleymane Camara (22 de desembre, 1982) és un futbolista senegalès ja retirat.
Ha destacat a diversos clubs francesos com l'AS Monaco, l'OGC Nice o el Montpeller.
Fou internacional amb Senegal i disputà la Copa del Món de 2002. També disputà les Copes d'Àfrica dels anys 2002 i 2006.

## Palmarès

* Lliga francesa de futbol: campió 2012 (Montpellier Hérault Sport Club).

## Enllaços externs

* (francès) Web oficial del club Montpellier HSC
* (francès) Fitxa de S.Camara web soccerway.com
# Surak

Surak és un personatge de l'univers de fictici de Star Trek. És el filòsof més important en la història dels vulcanians i visqué 1800 anys abans de la formació de la Federació Unida de Planetes. Per llavors els vulcanians eren éssers emocionals, molt més que els humans i això comportava que estiguessin en guerra contínuament fins a portar-los pràcticament a la seva destrucció.
Surak, després de molts dies de pelegrinatge pel desset arribà a la conclusió que l'únic camí per la salvació era l'autocontrol, deixar de banda les emocions i actuar sempre a través de la raó i la lògica.
Les futures generacions vulcanianes es crien amb les creences de Surak per no tornar a cometre el mateix error.

## Enllaços externs

* Web oficial - Surak Arxivat 2009-09-17 a Wayback Machine. (anglès)
# Síndrome d'hiperviscositat

La síndrome d'hiperviscositat és un grup de trastorns que provoquen per l'augment de la viscositat de la sang. Els símptomes de la viscositat sanguínia alta inclouen sagnat espontani de les membranes mucoses, trastorns de la visió a causa de la retinopatia, i símptomes neurològics que van des mal de cap i el vertigen de les convulsions i coma.
La hiperviscositat es produeix a partir dels canvis patològics de les fraccions cel·lulars o de les proteïnes de la sang tal com es troba en les policitèmies, mieloma múltiple (particularment d'IgA i IgG3), la leucèmia, gammapaties monoclonals com ara la macroglobulinèmia de Waldenström, l'anèmia de cèl·lules falciformes, i la sèpsia.
Els tipus de síndromes d'hiperviscositat varien segons la patologia:
* Hiperviscositat del sèrum, que pot causar trastorns neurològics o oculars.
* Hiperviscositat policitèmica, que es tradueix en reducció del flux sanguini o la perfusió capil·lar i l'augment de la congestió d'òrgans.
* Disminució de la deformabilitat dels glòbuls vermells, sovint evident en l'anèmia de cèl·lules falciformes.

## Referències

* ↑ Kwaan HC, Bongu A «The hyperviscosity syndromes». Semin Thromb Hemost, 25, 2, 1999, pàg. 199-208.
# Talladora de vidre Fletcher

El tallador Fletcher o la talladora de vidre Fletcher és una eina utilitzada per un vidrier per a fer talls precisos en el vidre pla. El vidre normal i recuit es pot trencar d'aquesta manera, però no el vidre temperat, ja que aquest últim tendeix a trencar-se en lloc de trencar-se netament en dos trossos.
Generalment l'empra el personal que construeix cases i edificis, per a tallar les mesures exactes dels vidres de les portes i finestres. No obstant això també és utilitzat per vidriers artesans o quan cal tallar vidre per a alguna altra tasca. Amb aquest es talla tota mena de vidre pla, de qualsevol gruix, del més prim de 3mm fins al de 20 mm. L'eina és composta per una ansa que pot ser de fusta, plàstic o metàl·lica i un cap d'acer o carbur de tungstè. La talladora de carbur de tungstè té un període de vida útil més llarg que la d'acer ja que és més resistent i manté el seu tall durant més temps.

## Història

O.M. Pike, un joier local de Leverett, Massachusetts, estava convençut que els diamants no eren l'única possibilitat per a tallar el vidre. Després de molt experimentar, va inventar un tallador de vidre una miqueta primitiu però molt eficient. Constava d'un mànec i un petit disc d'acer que girava per a tallar el vidre. El 1868 va rebre la patent als Estats Units d'Amèrica per la seva invenció de "Diamant Màgic". Va treballar per a la Família Fletcher, els qui al voltant de l'any 1873 van començar a fabricar talladors per a vidre de manera massiva a la part del darrere de la seva casa, situada en Bristol, Connecticut. En 1910 Van fundar la companyia "The Fletcher-Terry Company" que fins avui fabrica aquesta sort de talladors.

## Referències

* ↑ McGowan, Christopher. A Practical Guide to Vertebrate Mechanics (en anglès). Cambridge University Press, 1999-02-28. ISBN 9780521576734.
* ↑ Architects, American Institute of; Hedges, Keith E. Architectural Graphic Standards (en anglès). John Wiley & Sons, 2017-03-16. ISBN 9781119312734.

## Bibliografia

* Zaldívar., C. V. (2006). El vidrio : arquitectura y técnica. Santiago de Chile: Universidad Católica de Chile, Edicions ARQ de l'escola d'Arquitectura.
* Stéphane L.J. Lugand Defosse, C. E. (2006). Cortadora de tubo de vidrio.
* Pàgina de "The Fletcher-TerryCompany"

## Vegeu també

* Tallavidre
# Tallador de mosaic hidràulic

El Tallador de mosaic hidràulic és un aparell que serveix per tallar el mosaic hidràulic. Va ser inventat pels Germans Boada, fundadors de l'empresa Germans Boada S.A. amb seu a la ciutat de Rubí i planta productiva situada a Santa Oliva, a la comarca del Penedès. El 1951 l'Estat Espanyol li'n concedeix la patent d'invenció. En aquests moments l'eina es conserva a l'Espai Temàtic d'Eines per la Construcció que l'empresa té a Santa Oliva.

## Història

La denominació TS, marca registrada de Germans Boada SA prové de dos conceptes: T, tallador, i S, separador; és a dir, "tallador amb separador". Quan els germans Boada van fer evolucionar la seva màquina per al tall del mosaic hidràulic cap a una per al tall de la ceràmica, que en aquells moments es fabricava pel sistema de bicocció (cocció de rajola amb posterior cocció de l'esmalt), van realitzar una primera màquina que van referenciar amb la sigla T.
A aquesta màquina-eina, un producte híbrid entre el tallador de mosaic hidràulic i la futura TS, li mancava el separador. Això vol dir que es procedia al ratllat de la rajola per la banda esmaltada i posteriorment es partia amb un cop sobre el trencador, sobre els suports o els eixos de la màquina o, perquè no, l'operari li donava un cop amb el genoll o la cama, amb les conseqüències negatives evidents per a la salut traumatològica del professional.
La màquina muntava un separador estàtic en forma d'U i era coronat per una barra quadricular que poques vegades s'utilitzava. Va ser llavors quan es va crear el separador S, i se’l va incorporar a la màquina T. Va ser una autèntica revolució en el procés de tall de la ceràmica i el tallador TS es va estendre per tot el mercat mundial.
Més endavant es redissenyà la màquina i per mitjà d'investigacions àrdues amb materials i la seva aplicació es va crear el separador N i més endavant, el separador N-Plus (capaç de desenvolupar fins a 750 kg de força durant la separació). Tot això li va donar a la màquina TS unes prestacions veritablement extraordinàries.
Una versió més moderna d'aquesta eina guanyaria un Premi Delta el 1984.
En l'actualitat el tallador de ceràmica TS ha evolucionat amb múltiples versions com el TX o el TR tots dos de la casa RUBI, per poder tallar nous materials actuals de gran duresa com el Gres porcelànic.

## Referències

* ↑ Espai temàtic dels Germans Boada
* ↑ Museus i altres equipaments del Pla de Tarragona Arxivat 2011-09-16 a Wayback Machine. PDF
* ↑ Flash Rubí, núm.15, 2004 Arxivat 2016-03-04 a Wayback Machine. PDF
* ↑ Fitxa de la peça a l'espai Temàtic de la Companyia
* ↑ 50 anys de premis Delta Generalitat de Catalunya PDF
* ↑ «Talladora RUBI TX». Arxivat de l'original el 2013-11-11. [Consulta: 8 agost 2013].
* ↑ «Talladora actual RUBI TR». Arxivat de l'original el 2013-12-03. [Consulta: 8 agost 2013].

## Bibliografia

* Germans Boada, Cinquanta anys d'història, 2001.
* Germans Boada, Investigació, Innovació, Disseny. 2007
# Talla

«Talla» té aquests significats:
* Estatura, habitualment entesa com estatura humana.
* Talla (indumentària)
* Talla de diamants, operació per a convertir el diamant brut, en un brillant d'ornament
* Talla lítica, trossejament intencional de la pedra, mitjançant de la percussió (directa o indirecta) o de la pressió
* Talla dolça
* Talla de fusta, obra d'escultura, especialment en fusta
* Talla (impost), antic impost directe
* Talla (moneda), nombre de peces que entren en una unitat de compte presa com a patró.
* Talla (Itàlia), municipi italià de la província d'Arezzo (Toscana).
Viccionari
# Tall i confecció

Tall i confecció són activitats de la indústria tèxtil que es vinculen, de manera artesanal, amb el disseny de moda. Inclouen l'activitat d'oficis tradicionals com el sastre, la modista o la costurera.
Els estudis de tall i confecció estan entre els més antics de la formació professional normalitzada.

## Vegeu també

* Tèxtil
* Costura
* Alta costura

## Enllaços externs

* Google Books
# Tanc Excelsior

El Tank, Heavy Assault, A33 (Excelsior) va ser un tanc pesat anglès experimental, basat en el Tanc Cromwell (A27), dissenyat i desenvolupat durant la Segona Guerra Mundial, per intentar substituir els Tanc Churchill.

## Desenvolupament

Després de la batalla de Dieppe, en agost de 1942, es va veure que els tancs Churchill eren tancs pesats, lents i bastant inútils, ja que estaven dissenyats per a donar suport a la infanteria, i per això, la producció de Churchills es va parar en 1943, i en comptes fabricar més A27 (Cromwell), el qual estava donant molt bons resultats en les seves proves.
Va haver un temps en el que dues línies de tancs seguien en servei, es va començar a veure una nova línia que ajuntava les característiques dels tancs de creuer i els de suport de la infanteria, i es va dissenyar un nou cos per a un vehicle amb aquestes capacitats, per poder aconseguir diverses variants. Durant el temps que s'estava dissenyant això, es van començar nous dissenyats amb el cos dels tancs A27, per reemplaçar el tanc Churchill com a tanc de suport de la infanteria.
Rolls-Royce va proposar un A27 (Cromwell) amb blindatge extra, i es va fer un nou disseny del A27 amb nova suspensió i un blindatge equivalent al Churchill. English Electric va proposar utilitzar el cos i torreta del A27 amb blindatge extra i les erugues i suspensió del Tanc M6 pesat de 50 tones dels Estats Units d'Amèrica que va ser desenvolupada per tant britànics com americans va ser utilitzada.
English Electric va construir dos prototips basats en els Tanc Cromwell. El primer prototip va utilitzar el cos del Tanc Cromwell i la suspensió del tanc M6 americà en 1943, junt amb un canó de 6-pounder. El segon prototip va ser construït amb unes erugues de Cromwell més amples, i diferents tipus de capes de blindatge. Aquest disseny estava més blindat i anava armat amb un canó Ordnance QF 75 mm. Quan es van solucionar els problemes dels primers Churchills es van solucionar, el A33 no era necessari, i el projecte va ser cancel·lat.

## Supervivents

La segona versió del vehicle està exposada al Museu de tancs de Bovington, al Regne Unit.

## Vegeu també

* A38 Valiant – Un vehicle lleuger d'assalt molt blindat.
* Tanc Comet – Un tanc de creuer molt ràpid, dissenyat a partir del Tanc Cromwell.

### Tancs de similar capacitats I característiques

* Tanc Churchill – Era un tanc pesat anglès que va entrar en servei en 1941
* Tanc T14 – Era un prototip angloamericà d'un altre tanc d'assalt pesat, amb especificacions molt similars a les del Excelsior.
* Tanc M6 –Era un prototip de tanc pesat americà, va entrar en proves, però mai va entrar en combat.
* KV-1 –Tanc pesat soviètic, àmpliament utilitzat per l'exèrcit roig durant la Segona Guerra Mundial. Va entrar en servei en 1939.

## Referències

* 1 2 3 Chamberlain & Ellis (1969) p80
* ↑ . El blindatge en el Cromwell va ser posat al exterior de la torreta
* ↑ Fletcher, David. The Universal Tank. HMSO, for REME Museum, 1993, p. 87. ISBN 0-11-290534-X.

## Bibliografia

* White BT, British Tanks 1915-1945 Ian Allen p68-69
# Temporada 1947-1948 del RCD Espanyol

Dades de la Temporada 1947-1948 del RCD Espanyol.

## Fets Destacats

* 7 de desembre de 1947: Lliga: Espanyol 2 - FC Barcelona 1
* 2 de gener de 1948: Per segon cop en menys de sis mesos la Federació Espanyola destitueix el president del club José Salas Paniello, que és substituït per Francisco Javier Sáenz y Sáenz.
* 4 de gener de 1948: Lliga: Espanyol 5 - Sporting de Gijón 1
* 7 de març de 1948: Lliga: Espanyol 2 - Reial Madrid 0
* 28 de març de 1948: Lliga: FC Barcelona 5- Espanyol 1
* 2 de maig de 1948: Copa, vuitens de final: Espanyol 2 - Reial Madrid 1
* 9 de maig de 1948: Copa, vuitens de final: Reial Madrid 0 - Espanyol 1

## Resultats i Classificació

* Lliga espanyola: Vuitena posició amb 24 punts (26 partits, 9 victòries, 6 empats, 11 derrotes, 39 gols a favor i 47 en contra).
* Copa d'Espanya: Semifinalista. Eliminà el Reial Madrid i Reial Múrcia, però fou vençut pel Celta de Vigo a semifinals després de dos partits de desempat, el segon perdut a la pròrroga.

## Plantilla

| P | Jugador | Lliga | Lliga | Copa d'Espanya | Copa d'Espanya |
| P | Jugador | PJ | G | PJ | G |
| POR | Josep Trias | 26 | -47 | 9 | -11 |
| POR | Josep M. Martí Torres | - | - | - | - |
| POR | Ferran Ferrús | - | - | - | - |
| DEF | Josep Mariscal | 25 | - | 1 | - |
| DEF | Josep Casas | 21 | - | 9 | - |
| DEF | Antoni Fàbregas | 12 | - | 4 | 1 |
| DEF | Joan Venys | 10 | - | 8 | - |
| DEF | Josep Parra | 10 | - | - | - |
| DEF | Joaquim Rigau | 4 | - | - | - |
| DEF | José García Santonja | 3 | - | 1 | - |
| DEF | Ciril Miernau | 1 | - | 3 | - |
| DEF | Abraham Carnicero | - | - | 5 | - |
| DEF | Ricard Teruel | - | - | - | - |
| MIG | Rosendo Hernández | 23 | 9 | 7 | 4 |
| MIG | Fèlix Llimós | 22 | - | 9 | 2 |
| MIG | Josep Artigas | 19 | 4 | 8 | 2 |
| MIG | Mariano Veloy | 16 | 2 | 8 | 2 |
| MIG | Diego | 10 | 1 | 5 | 1 |
| MIG | Ramon Celma | 10 | - | 5 | - |
| MIG | Manel Artigas | 3 | - | - | - |
| MIG | Gaspar Trinxant | 2 | - | - | - |
| MIG | José Luis Piquín | - | - | 8 | 1 |
| MIG | Josep Ricart | - | - | 2 | - |
| DAV | Ángel Calvo | 22 | 12 | - | - |
| DAV | Jaume Sospedra | 19 | 3 | - | - |
| DAV | Antoni Segarra | 12 | 5 | 4 | 1 |
| DAV | Basilio | 10 | 1 | - | - |
| DAV | Francesc Guarch | 4 | 1 | - | - |
| DAV | Josep Munné | 2 | 1 | 2 | 2 |
| DAV | Bartolomé Murillo | - | - | 1 | - |

## Referències

* ↑ «Espanyol 1947-48». bdfutbol. [Consulta: 29 gener 2012].
* ↑ «Plantilles històriques». LFP. [Consulta: 20 desembre 2012].
* ↑ «Temporada 1947-48». periquito.cat. [Consulta: 29 gener 2020].
* ↑ «En Sarriá». Mundo Deportivo, 08-12-1947.
* ↑ «D. José Salas cesa». Mundo Deportivo, 03-01-1948.
* ↑ «En Sarriá». Mundo Deportivo, 05-01-1948.
* ↑ «En Sarriá». Mundo Deportivo, 08-03-1948.
* ↑ «En Las Corts». Mundo Deportivo, 29-03-1948.
* ↑ «En Sarriá». Mundo Deportivo, 03-05-1948.
* ↑ «En Chamartín». Mundo Deportivo, 10-05-1948.
* ↑ «En el estadio de Montjuich». Mundo Deportivo, 08-09-1947. [Consulta: 1r desembre 2014].
* ↑ Iván Molero; Quique Iglesias. Glòria als herois. Ara Llibres, 2015. ISBN 9788416154487.